**5. pielikums**

Atklātā konkursa

“Lietus ūdeņu kanalizācijas sūknētavu un notekūdeņu attīrīšanas iekārtu uzturēšana”

 identifikācijas nr. JPD2016/15/AK

**Līguma projekts**

**Līgums Nr. 2-5/16/*numurs***

*Lietus ūdeņu kanalizācijas sūknētavu un notekūdeņu attīrīšanas iekārtu uzturēšana*

Jelgavā 2016.gada \_\_\_.\_\_\_\_\_\_\_\_

**Jelgavas pilsētas pašvaldības iestāde „Pilsētsaimniecība”,** nodokļu maksātāja reģistrācijas Nr.90001282486, tās vadītāja Māra Mielava personā, kurš rīkojas saskaņā ar Jelgavas pilsētas pašvaldības iestādes „Pilsētsaimniecība” Nolikumu, turpmāk – Pasūtītājs, no vienas puses un

***Uzņēmēja nosaukums****, reģistrācijas numurs, tās pilnvarotā pārstāvja Vārds Uzvārds personā,* kurš rīkojas saskaņā ar *dokumenta nosaukums*, turpmāk – Izpildītājs*,* no otras puses, turpmāk tekstā abi kopā saukti par Līdzējiem,

pamatojoties uz atklātā konkursa *„Lietus ūdeņu kanalizācijas sūknētavu un notekūdeņu attīrīšanas iekārtu uzturēšana”,* identifikācijas Nr. JPD 2016/15/AK, (turpmāk tekstā – konkurss)rezultātiem un Izpildītāja iesniegto Piedāvājumu konkursam, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs pasūta un Izpildītājs apņemas **veikt lietus ūdeņu kanalizācijas sūknētavu un notekūdeņu attīrīšanas iekārtu uzturēšanu** (turpmāk – Pakalpojums).
	2. Izpildītājs pakalpojumu veic saskaņā ar Līgumu, „Pakalpojuma daudzumu un izcenojumu saraksts” (Līguma 1.pielikums), Tehniskajām specifikācijām (Līguma 2.pielikums), Izpildītāja piedāvājumu konkursam, ievērojot normatīvo aktu prasības.
2. **Līgumcena un norēķinu kārtība**
	1. Plānotā Līgumcena ir *skaitlis cipariem un vārdiem euro*, turpmāk – Līgumcena, un PVN 21% (divdesmit viens procents) *skaitlis cipariem un vārdiem euro,* kas kopā ir Līguma summa *skaitlis cipariem un vārdiem euro.*
	2. Samaksu Pasūtītājs veic par pasūtītajiem un faktiski izpildītajiem Pakalpojuma apjomiem, saskaņā ar „Pakalpojuma daudzumu un izcenojumu saraksts” (Līguma 1.pielikums) noteiktajām vienību cenām, katru kalendāro mēnesi, kurā tiek sniegts Pakalpojums, pārskaitot naudu Izpildītāja norādītajā kredītiestādes kontā, 15 (piecpadsmit) darba dienu laikā pēc rēķina saņemšanas.
	3. Izpildītājs iesniedz Pasūtītājam rēķinu par iepriekšējā mēnesī izpildīto Pakalpojuma apjomu divu darba dienu laikā no Pakalpojuma pieņemšanas – nodošanas akta abpusējas parakstīšanas dienas.
3. **Līguma termiņš**
	1. Līguma darbības termiņš ir **no 2016.gada *datums/mēnesis* līdz 2018.gada *datums/mēnesis***, vai līdz Līgumcenas apgūšanai.
	2. Līguma termiņa izbeigšanās neatbrīvo Līdzējus no saistību izpildes, ko tās nav izpildījušas Līguma darbības laikā.
4. **Pakalpojuma pasūtīšana un pieņemšana**
	1. Pasūtītājs noformē Pakalpojuma pasūtījumu (turpmāk – Pieteikums) elektroniski Problēmu uzskaites un kontroles sistēmā (turpmāk – PUKS) Tehniskajās specifikācijās(Līguma 2.pielikums) noteiktajā kārtībā.
	2. Izpildītājs par izpildītājiem Pakalpojuma apjomiem atskaitās PUKS saskaņā ar Tehniskās specifikācijas (Līguma 2.pielikums) nosacījumiem.
	3. Pasūtītājs pieņem katrā mēnesī pasūtītos un faktiski izpildītos Pakalpojuma apjomus ar pieņemšanas-nodošanas aktu, ko paraksta Līdzēju atbildīgās personas.
5. **Līdzēju saistības**
	1. Izpildītājs apņemas:
		1. nodrošināt kvalitatīvu Pakalpojuma izpildi, saskaņā ar Līgumu, Pieteikumā norādītā termiņā;
		2. Pakalpojumu veikt ar savu tehniku, darba rīkiem, darba apģērbu un nodrošināt sevi ar visiem resursiem, kas nepieciešami kvalitatīvai Pakalpojuma izpildei;
		3. nodrošināt pilnvarotā pārstāvja klātbūtni, pēc Pasūtītāja pieprasījuma, apsekojot Pakalpojuma izpildes vietu;
		4. novērst konstatēto Līguma un/vai normatīvo aktu prasību neizpildi Pasūtītāja noteiktajā termiņā;
		5. trīs darba dienu laikā no Līguma noslēgšanas dienas nosūta Pasūtītājam uz e-pasta adresi *pilsetsaimnieciba@pilsetsaimnieciba.jelgava.lv* aizpildītu un parakstītu veidlapu „Lietotāja dati” (Līguma 3.pielikums).
	2. Izpildītājs ir atbildīgs:
		1. par Pakalpojuma kvalitātes, izmantojamo tehnoloģiju, pielietojamo materiālu un citu parametru atbilstību Tehnisko specifikāciju (Līguma 2.pielikums) prasībām;
		2. par darba, vides un uguns drošības organizāciju, darba vietas aprīkošanu un drošības noteikumiem saskaņā ar normatīvajiem aktiem.
	3. Pasūtītājs apņemas:
		1. nodrošināt Izpildītāja veiktā Pakalpojuma kontroli un kvalitātes pārbaudi;
		2. samaksāt par paveiktajiem Pakalpojuma apjomiem Līgumā noteiktajā kārtībā saskaņā ar „Pakalpojuma daudzumu un izcenojumu saraksts” (Līguma 1.pielikums) noteiktajiem vienību izcenojumiem.
	4. Pasūtītājam ir tiesības:
		1. vienpusēji apturēt Pakalpojuma izpildi gadījumā, ja Izpildītājs pārkāpj Līguma vai normatīvo aktu prasības;
		2. neveikt apmaksu par nekvalitatīvi veiktajiem Pakalpojuma apjomiem, par ko sastādīts akts saskaņā ar Līguma 7. punkta nosacījumiem, līdz konstatēto neatbilstību novēršanai Izpildītāja paša spēkiem un līdzekļiem aktā noteiktajā termiņā.
	5. Līdzēji savstarpēji ir atbildīgi par otram Līdzējam, kā arī trešajām personām, nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6. **Izpildītāja personāls un apakšuzņēmēji**
	1. Izpildītājam jānodarbina Piedāvājumā konkursam norādītais vadības personāls, speciālisti un apakšuzņēmēji.
	2. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību konkursā izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību konkursa dokumentos noteiktajām prasībām, drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
		1. personālam un apakšuzņēmējiem, kurus Izpildītājs piedāvā ir vismaz tāda pati kvalifikācija uz kādu Izpildītājs atsaucies, apliecinot savu atbilstību konkursā noteiktajām prasībām;
		2. uz Izpildītāja piedāvāto personālu un apakšuzņēmējiem nav attiecināmi Publisko iepirkumu likuma 391.panta pirmajā daļā minētie izslēgšanas nosacījumi. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 391.panta noteikumus. Publisko iepirkumu likuma 391.panta ceturtajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts pasūtītājam.
	3. Apakšuzņēmēju, kuru Izpildītājs ir iesaistījis Līguma izpildē un kura sniedzamo Pakalpojumu vērtība ir vismaz 20 (divdesmit) procenti no kopējās Līgumcenas, bet uz kuru neattiecas Līguma 6.2.apakšpunktā minētie nosacījumi, Izpildītājam ir tiesības nomainīt, kā arī piesaistīt jaunu apakšuzņēmēju, kura sniedzamo Pakalpojumu vērtība ir vismaz 20 (divdesmit) procenti no Līgumcenas, tikai saņemot Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna iesaistīšanai, ja uz piedāvāto apakšuzņēmēju neattiecas Publisko iepirkumu likuma 391.panta pirmajā daļā minētie izslēgšanas nosacījumi. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 391.panta noteikumus. Publisko iepirkumu likuma 391.panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
7. **Pakalpojuma izpildes un kvalitātes kontrole**
	1. Paveiktā Pakalpojuma kvalitātei un izpildes procesam jāatbilst Līgumā, Tehniskajās specifikācijās (Līguma 2.pielikums) un normatīvajos aktos noteiktajām prasībām.
	2. Pasūtītājs organizē Pakalpojuma izpildes un kvalitātes pārbaudes Izpildītāja Pakalpojumiem gan to izpildes laikā, gan pēc to pabeigšanas.
	3. Pasūtītājs veicot kvalitātes pārbaudes vai Pakalpojuma izpildes pārbaudes ir tiesīgs tās fiksēt nepiedaloties Izpildītājam. Šādā gadījumā neatbilstība Tehnisko specifikāciju (Līguma 2.pielikums) prasībām tiek konstatēta ar foto fiksāciju, sagatavojot defektu aktu, ko paraksta vismaz 3 (trīs) Pasūtītāja speciālisti.
	4. Pakalpojuma izpildes vai kvalitātes pārbaudes laikā par atklātajām neatbilstībām Tehnisko specifikāciju (Līguma 2.pielikums) vai Līguma nosacījumiem Pasūtītājs paziņo Izpildītājam, nosūtot elektroniski uz e-pastu: *Izpildītāja e-pasta adrese*, foto fiksāciju un/vai defektu aktu.
	5. Izpildītājs konstatētos Pakalpojuma defektus novērš par saviem līdzekļiem defektu aktā noteiktajā termiņā. Pasūtītājs Pakalpojumu pieņem tikai pēc visu defektu aktā noradīto defektu novēršanas.
	6. Projekta vadītājs ir tiesīgs uzdot Izpildītājam veikt jebkuru darba pārbaudi, kas varētu parādīt defektu. Šāda pārbaude neietekmē ar Līgumu saistītos Izpildītāja pienākumus.
8. **Līgumsods**
	1. Izpildītājam ir tiesības prasīt līgumsodu, ja Pasūtītājs kavē maksājumus par izpildītajiem Pakalpojuma apjomiem, 0,1 % (nulle komats viens procents) apmērā no neveiktā maksājuma summas par katru nokavēto dienu, bet kopsummā ne vairāk kā 10% (desmit procenti) no neveiktā maksājuma summas.
	2. Pasūtītājam ir tiesības prasīt līgumsodu, ja Izpildītājs kavē Pieteikumā noteikto Pakalpojuma izpildes termiņu, 0,1% (nulle komats viens procents) apmērā no neizpildīto Pakalpojuma apjomu summas par katru nokavēto dienu, bet kopsummā ne vairāk kā 10% (desmit procenti) no neizpildīto Pakalpojuma apjomu summas, kā arī Izpildītājs atlīdzina visus tādējādi Pasūtītājam nodarītos zaudējumus.
	3. Pasūtītājam ir tiesības prasīt līgumsodu, ja Izpildītājs neievēro Līgumā noteiktās prasības – par katru konstatēto un fiksēto ar aktu gadījumu – 70 *euro* (septiņdesmit *euro*).
	4. Ja kompetenta institūcija konstatē administratīvo pārkāpumu, kas saistīts ar pasūtītā Pakalpojuma savlaicīgu neizpildi vai nekvalitatīvu izpildi, un par to Pasūtītājam ir uzlikts naudas sods, tad Izpildītājs to atmaksā Pasūtītājam.
	5. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
	6. Līgumsoda samaksa neatbrīvo Līdzējus no Līguma turpmākās pildīšanas.
9. **Līguma grozīšana**
	1. Līgumu var grozīt, Līdzējiem savstarpēji vienojoties. Līguma grozījumus noformē ar rakstveida vienošanos, kas tiek numurēta, un pēc abu Līdzēju parakstīšanas kļūst par Līguma neatņemamām sastāvdaļām.
	2. Līdzējiem lemjot par Līguma grozījumu veikšanu, jāievēro Publisko iepirkumu likuma 67.1panta noteikumi.
	3. Pasūtītājs, neveicot jaunu iepirkumu, ir tiesīgs izmainīt tādu Pakalpojuma vienību apjomus, kas jau sākotnēji tika iekļauti Pakalpojuma daudzumu un izcenojumu sarakstā un par ko tika rīkots iepirkums. Maksimālās pieļaujamās Līgumcenas izmaiņas ir līdz 10% (desmit procenti) no Līgumcenas.
	4. Ja savstarpēja vienošanās par Līguma grozījumiem nav panākta, spēkā paliek iepriekšējie Līguma noteikumi.
10. **Vienību cenu grozījumi**
	1. Ja pēc piedāvājuma iesniegšanas datuma mainās valstī noteiktā mēneša minimālā darba alga vai darba veikšanai nepieciešamo izejmateriālu cena, vai notiek nodokļu izmaiņas, kas pazemina vai paaugstina Izpildītāja veiktā Pakalpojuma izmaksas, un ja šādi grozījumi nav atspoguļoti Līgumcenā, tad pēc Līdzēju savstarpējas vienošanās, groza Līgumcenu saskaņā ar Līguma 10.punkta noteikumiem.
	2. Vienību cenas grozījumus izdara, ja viens no Līdzējiem iesniedz otram:
		1. pierādījumus, kas parāda vienības cenas pazeminājumu vai paaugstinājumu, uz kuriem var pamatot vienības cenas izmaiņas;
		2. vienības cenas kalkulāciju (atšifrējums) *euro*, kur ir norādīts katras izmaksu pozīcijas procentuālais īpatsvars vienības cenā, norādot pazeminājumu vai paaugstinājumu.
	3. Viens no Līdzējiem saskaņo Pakalpojuma vienības cenu izmaiņas saskaņā ar kalkulāciju, ja tās paaugstinās vai samazinās vismaz par 5% (pieci procenti) no pēdējās apstiprinātās vienības cenas un tikai tajā vienības cenas pozīcijas apjomā, par kuru ir iesniegti pierādījumi.
	4. Līdzēji rakstiski var vienoties par Līguma 1.pielikumā noteikto Pakalpojuma vienību cenu samazinājumu, ja vienā Pieteikumākonkrēta Pakalpojuma pozīcija vai vairākas pozīcijas tiks pasūtītas vismaz 10 % (desmit procenti) apmērā no attiecīgā Pakalpojuma pozīcijas kopējā apjoma.
11. **A**tkāpšanās no Līguma un Līguma atcelšana
	1. Izpildītājam ir tiesības vienpusēji atkāpties no Līguma, ja Pasūtītājs nepilda Līguma nosacījumus vai uzdod Izpildītājam veikt tādas darbības, kas neatbilst Līguma vai normatīvo aktu prasībām.
	2. Pasūtītājam ir tiesības vienpusēji atkāpties no Līguma, ja:
		1. Izpildītāja vainas dēļ ir radušās būtiskas neatbilstības Pakalpojuma izpildē;
		2. Izpildītājs nepilda Līgumā noteiktās saistības.
	3. Ja Līgums tiek izbeigts pirms Līguma 3.1. apakšpunktā noteiktā termiņa, Izpildītājam piecu dienu laikā jāiesniedz, saskaņā ar Tehnisko specifikāciju (Līguma 2.pielikums) prasībām, atskaite par izpildīto Pakalpojuma apjomu līdz Līguma izbeigšanas dienai.
	4. Tiesību atkāpties no Līguma vai prasīt Līguma atcelšanu var izlietot, ja Līdzējs ir paziņojis par iespējamo vai plānoto Līguma atcelšanu vai atkāpšanos otram Līdzējam, un tas nav novērsis Līguma atcelšanas pamatu paziņojumā noteiktajā termiņā. Paziņojums tiek nosūtīts uz Līgumā norādīto Līdzēja e pastu, bet oriģināls ierakstītā sūtījumā uz juridisko adresi.
	5. Līgums ir uzskatāms par atceltu, ja Līdzējs neceļ iebildumus līdz paziņojumā, kas nosūtīts Līguma 11.4. apakšpunktā noteiktajā kārtībā, noradītajam termiņam.
	6. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
	7. Līdzēji ir tiesīgi izbeigt Līgumu rakstiski savstarpēji vienojoties.
12. **Nepārvarama vara**
	1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
	2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo pārējiem Līdzējiem. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
	3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī, ja Līguma turpmākā izpilde nav iespējama, Pasūtītājs apliecina, ka Līgums tiek izbeigts, sastāda Pakalpojuma pieņemšanas aktu un Izpildītājs, cik ātri vien iespējams pēc šī dokumenta saņemšanas, nodod materiālās vērtības, ja tādas ir bijušas pieņemtas, un saņem samaksu par visiem līdz tam kvalitatīvi paveiktajiem Pakalpojuma apjomiem.
13. **Strīdu risināšana**
	1. Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas.
	2. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā normatīvo aktu noteiktajā kārtībā.
14. **Citi nosacījumi**
	1. Līguma izpildi Izpildītāja vārdā vada Vārds Uzvārds, tālrunis *numurs*, un Pakalpojuma izpildes uzraudzīšanu nodrošina atbildīgais speciālists *piedāvājumā norādītās personas* Vārds Uzvārds, tālrunis *numurs*.
	2. Līguma izpildi Pasūtītāja vārdā vada: apsaimniekošanas nodaļas vadītāja vietniece Žanna Barkovska, tālrunis 63026894 vai cita Pasūtītāja nozīmēta persona (turpmāk – projekta vadītājs).
	3. Visi paziņojumi starp Līdzējiem tiek īstenoti tikai rakstveidā. Paziņojumi, kas netiek īstenoti rakstveidā, tiek uzskatīti par spēkā neesošiem.
	4. Līguma noteikumi ir saistoši attiecīgā Līdzēja tiesību un pienākumu pārņēmējam.
	5. Līdzējam ir pienākums mēneša laikā brīdināt otru Līdzēju par gaidāmo reorganizāciju vai likvidāciju, kā arī informēt par izmaiņām rekvizītos, statusā, kā arī nekavējoties informēt, ja tiek ierosināta lieta par atzīšanu par maksātnespējīgu.
	6. Ja kāds no Līguma noteikumiem ir vai kļūst spēkā neesošs, tas nekādā veidā neietekmē pārējo Līguma nosacījumu spēkā esamību.
	7. Līgums sagatavots latviešu valodā 2 (divos) eksemplāros ar vienādu juridisku spēku, pa vienam Līguma eksemplāram katram Līdzējam.
15. **Līdzēju rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
| **Jelgavas pilsētas pašvaldības iestāde „Pilsētsaimniecība”**Reģistrācijas Nr.90001282486Pulkveža Oskara Kalpaka iela 16aJelgava, LV-3001A/S SEB bankaKonta Nr.LV61 UNLA 0050001003121 | ***Uzņēmuma nosaukums***Vienotais reģistrācijas *numurs*AdreseBankas nosaukumsKonta numurs |
| Vadītājs \_\_\_\_\_\_\_\_\_\_\_\_\_\_\_ M. Mielavs | \_\_\_\_\_\_\_\_\_\_\_\_\_\_\_ *V. Uzvārds* |

3.pielikums \_\_\_.\_\_\_.2016.

līgumam Nr.2-5/16/\_\_\_\_

**Lietotāja dati**

|  |  |
| --- | --- |
| Lietotāja vārds, uzvārds |  |
| Ieņemamais amats |  |
| Uzņēmuma nosaukums |  |
| Darba vieta (adrese, kabinets) |  |
| Tālrunis, E-pasts |  |
| IT resursa nosaukums (piem. PUKS) |  |
| Piekļuves pamatojums (līguma datums, numurs un nosaukums) |  |
| Piekļuves darbības termiņš (no, līdz) |  |

\_\_\_\_\_\_\_\_\_\_\_\_\_\_\_\_\_\_\_ (Vārds, Uzvārds)